Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10137

i) szükséges az illetékes légiforgalmi szolgálati egység értesítése illetve riasztása, tájékoztatást adva a helyzetről és előzetesen engedélyt kérve a süllyedésre; ii) intézkedések arra az esetre, ha az illetékes légiforgalmi szolgálati egységgel nem tudnak összeköttetést teremteni vagy az összeköttetés megszakadt. Megjegyzés: A biztosítandó tájékoztatásokra vonatkozó útmutató a 126 számú Körlevélben – SST Légijármű Üzemeltetési Tájékoztató – található. 2.1.34 A 3. fejezet 3.2 szakasz előírásai szerint biztosítandó baleset-megelőzési és repülésbiztonsági program részletezése, beleértve az alkalmazott biztonsági rendszert és személyi felelősséget. 2.1.35 Veszélyes árúk szállítására vonatkozó tájékoztatások és utasítások, beleértve a vészhelyzet esetén végrehajtandó intézkedéseket is. Megjegyzés: Veszélyes árúk szállítása során a légijármű fedélzetén bekövetkező váratlan események kezelését érintő módszerek és eljárások kidolgozására valamint végrehajtására vonatkozó útmutató a Veszélyes áruk szállítása során a légijármű fedélzetén bekövetkező eseményekre hozott vészintézkedések (Doc 9481) kiadványban található. 2.1.36 Védelmi utasítások és útmutatók. 2.1.37 A 13. fejezet 13.3 pont előírása szerint biztosítandó repülőgép átkutatási ellenőrző jegyzék. 2007/70/II. szám 2.2 Légijármű üzemeltetési tájékoztatások 2.2.1 Légialkalmasság jogosítási és üzemeltetési korlátozások. 2.2.2 A 6. fejezet 6.1.3 pont alapján előírt általános, különleges és vészhelyzeti eljárások a hajózószemélyzet részére, az ezekre vonatkozó ellenőrző jegyzékek. 2.2.3 Az emelkedési teljesítményre vonatkozó üzemeltetési utasítások és tájékoztatások minden hajtómű működése mellett – amennyiben ezt a 4. fejezet 4.2.3.3 pont alapján biztosították. 2.2.4 Repülés tervezési adatok a repülés előtti és repülés közbeni tervezéshez, különböző hajtómű teljesítmény beállítások és repülési sebességek mellett. 2.2.5 Tömeg és súlypont (egyensúly) számítási utasítások. 2.2.6 Légijármű rakodási és teher rögzítési utasítások. 2.2.7 Légijármű rendszerek, vezérlő szervek és a megfelelő használati utasítások a 6. fejezet 6.1.3 pont előírása szerint. 2.2.8 Az üzemeltetett repülőgép típusra és az engedélyezett különleges üzemeltetésre vonatkozó gyártó(i) minimális felszerelési jegyzék valamint a repülésvezérlő szerkezetek alaphelyzettől történő engedélyezett eltéréseinek jegyzéke, beleértve az előírt navigációs teljesítmény (RNP) alapján kijelölt légtérben történő üzemeltetésre vonatkozó bármely előírást. 2.2.9 A vészhelyzeti és biztonsági berendezések ellenőrző jegyzéke valamint ezek használati utasítása. 2.2.10 A vészkiürítési eljárások, beleértve az adott légijármű típust érintő eljárásokat, a hajózószemélyzet közötti együttműködés szervezését, a hajózószemélyzet minden egyes tagjának vészhelyzeti helyét és kijelölt vészhelyzeti feladatait. 2.2.11 Az utaskabin személyzet részéről alkalmazott általános, különleges és vészhelyzeti eljárások, az ezekre vonatkozó ellenőrző jegyzékek valamint légijármű rendszer tájékoztatások, beleértve a szükséges együttműködési eljárásokat a hajózószemélyzet és az utaskabin személyzet között. 2.2.12 A különböző repülési útvonalakon szállított vészhelyzeti és túlélési felszerelések valamint azok helyes működésének felszállás előtt történő ellenőrzésének eljárásai, beleértve a szükséges oxigén mennyiség megállapításának és rendelkezésre álló mennyiségének meghatározását. 2.2.13 A túlélők részére a 12. Annex-ben meghatározott, alkalmazandó föld-levegő látjelek. 2.3 Útvonalak és repülőterek 2.3.1 Az útvonalra vonatkozó tájékoztatások, amelyek biztosítják, hogy a hajózószemélyzet minden egyes repülés vonatkozásában részletes tájékoztatást kapjon a távközlési létesítményekről, navigációs berendezésekről, repülőterekről, az üzemeltetéshez igénybe vehető műszeres megközelítésekről, érkezési és indulási eljárásokról valamint minden más olyan tényezőről, amelyet a járató a szabályszerű repülésvégrehajtás érdekében szükségesnek ítél. 2.3.2 Minden egyes lerepülendő útvonalszakasz legalacsonyabb repülési magassága. 2.3.3 Minden egyes olyan repülőtér üzemeltetési minimuma, amelyet tervezett leszállási vagy kitérő repülőtérként valószínűleg igénybe vehetnek. 2007/70/II. szám 2.3.4 A megközelítési vagy a repülőtéri létesítmény használhatóságának csökkenése esetére megnövelt repülőtér üzemeltetési minimum. 2.3.5 Az előírásokban szereplő összes repülési művelet és repülésvezérlő szerkezet beállítás teljesítéséhez szükséges tájékoztatások, beleértve, de nem csak ezekre korlátozva az alábbiakat:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes